42 Motlhanka wa me,+ yo ke mo emeng nôkeng!Yo ke mo tlhophileng,+ yo ke mo amogetseng!+Ke tsentse moya wa me mo go ene;+O tla tlisetsa ditšhaba tshiamiso.+2 Ga a kitla a goa kgotsa a tsholetsa lentswe la gagwe,E bile ga a kitla a dira gore lentswe la gagwe le utlwiwe mo mmileng.+3 Ga a kitla a robaganya lotlhaka lope lo lo obegileng,E bile ga a kitla a tima mogala ope o o kuang mosi.+O tla tlisa tshiamiso ka boikanyegi.+4 Ga a kitla a koafala kgotsa a lapa go fitlha a diragatsa tshiamiso mo lefatsheng;+Mme ditlhaketlhake di nna di letetse molao* wa gagwe.5 Seno ke se Modimo wa boammaaruri, Jehofa, a se buang,Mmopi wa magodimo le Ene yo Mogolo yo o neng a a tsharolola,+Ene yo o dirileng lefatshe le sengwe le sengwe se se mo go lone,+Ene yo o nayang batho ba ba mo go lone mohemo,+Le yo o nayang ba ba tsamayang mo go lone moya:+6 “Nna Jehofa, ke go biditse ka tshiamo;Ke tshwere seatla sa gago.Ke tla go sireletsa ke bo ke dira gore o nne kgolagano gareng ga me le batho+Le gore o nne lesedi la ditšhaba,+7 Gore o bule matlho a ba ba foufetseng,+Gore o ntshe legolegwa mo khuting ya kgolegeloLe ba ba ntseng mo lefifing o ba ntshe mo kgolegelong.+8 Ke nna Jehofa. Leo ke lone leina la me;Ga nkitla ke letla ope a newa tlotlo e e ntshwanetseng,*E bile ga nkitla ke naya ditshwantsho tse di betlilweng pako ya me.+9 Bonang, dilo tsa ntlha di diragetse;Jaanong ke bolela dilo tse disha.Pele ga di tlhaga, ke lo bolelela ka tsone.”+10 Opelelang Jehofa pina e ntšha,+Mmakeng go tswa kwa dikhutlong tsa lefatshe,+Lona ba lo tsamayang ka dikepe mo lewatleng le mo gare ga ditshedi tse di nnang mo go lone,Lona ditlhaketlhake le ba lo nnang mo go tsone.+11 A naga le metse ya yone di tsholetse lentswe la tsone,+A metsana e banni ba Kedare+ ba nnang mo go yone e tsholetse lentswe la yone.A ba ba nnang mo mafelong a a nang le mafika ba goe ka boitumelo;A ba goe ba le kwa godimo ga dithaba.12 A ba tlotle JehofaBa bo ba mmake mo ditlhaketlhakeng.+13 Jehofa o tla tswa jaaka motho yo o maatla.+O tla tshwana le motlhabani yo o eletsang go ya ntweng.+O tla goa, ruri o tla tlhaba mokgosi wa ntwa;O tla itshupa a le maatla go feta baba ba gagwe.+14 “Ke ne ka didimala nako e telele.Ke ne ka nna ke didimetse ka bo ka ithiba.Ke tla goa, ke tla hema ka bonako, e bile ke tla felelwa ke moya ka nako e le nngweJaaka mosadi yo o belegang.15 Ke tla phaphalatsa dithaba le dithotaKe bo ke omeletsa dimela tsotlhe tsa tsone.Ke tla dira gore dinoka di fetoge ditlhaketlhake*Ke bo ke kgadisa megobe e e tletseng lotlhaka.+16 Ke tla tsamaisa difofu mo tseleng e di sa e itseng+Ke bo ke dira gore ba gate mo ditselaneng tse ba sa di tlwaelang.+Ke tla dira gore lefifi le le fa pele ga bone le fetoge lesedi+Ke bo ke dira gore naga e e nang le maje e nne lebala.+Tseno ke dilo tse ke tla di ba direlang, e bile ga nkitla ke ba latlha.”17 Ba ba ikanyang ditshwantsho tse di betlilweng,Ba ba rayang difikantswe tse di bopilweng ba re: “Lo medimo ya rona,”Ba tla busediwa morago e bile ba tla tlhabiwa ke ditlhong thata.+18 Reetsang, lona bosusu;Lebang mme lo bone, lona difofu.+19 Ke mang yo o sefofu ntle le motlhanka wa me,Yo o susu jaaka morongwa yo ke mo romang?Ke mang yo o sefofu jaaka mongwe yo o duetsweng,Yo o sefofu jaaka motlhanka wa ga Jehofa?+20 O bona dilo di le dintsi, mme ga o di ele tlhoko.O bula ditsebe, mme ga o reetse.+21 Jehofa o itumeletse go godisa molao* le go o galaletsaKa ntlha ya tshiamo ya gagwe.22 Mme seno ke setšhaba se se gapilweng;+Botlhe ba gaeletswe mo mesimeng e bile ba fitlhilwe mo dikgolegelong.+Ba ne ba gapiwa mme go se na ope yo o ba gololang,+E bile ba ne ba gapiwa mme go se na ope yo o reng: “Ba buse!”23 Ke mang mo gare ga lona yo o tla utlwang seno?Ke mang yo o tla tlhwayang tsebe, a reetsa a bo a ithuta dithuto tse a tla di dirisang mo nakong e e tlang?24 Ke mang yo o letlileng gore Jakobe a gapiweLe yo o tsentseng Iseraele mo seatleng sa ba ba gapang?A ga se Jehofa, Ene yo ba mo leofetseng?Ba ne ba gana go tsamaya mo ditseleng tsa gagwe,E bile ga ba a ka ba ikobela molao* wa gagwe.+25 Ka jalo, Modimo o ne a ba galefela,A bo a ba otlhaya ka go ba tlisetsa ntwa.+E ne ya laila sengwe le sengwe se se ba dikologileng, mme ga ba a ka ba tsaya tsia.+E ne ya ba tukela, mme ga ba a ka ba go isa kwa pelong.+
tsn_Latn